**252/2021. (XII.16) Kgy. számú határozat**

Szombathely Megyei Jogú Város Közgyűlése az 55/2021. (VI.24.) Kgy. számú határozatának 6. pontját akként módosítja, hogy 1 db PFH-935 forgalmi rendszámú Volkswagen Transporter személygépjármű, továbbá 1 db  Ford Transit típusú IBD-735 rendszámú tehergépjármű, valamint az AGORA Szombathelyi Kulturális Központ által az alábbi pályázatok keretében beszerzett, az előterjesztés 1. számú mellékletében felsorolt eszközök 2022. január 1. napjával térítésmentesen az AGORA Savaria Kulturális és Médiaközpont Nonprofit Kft. tulajdonába kerülnek.

Az érintett pályázatok:

* EMMI Hangzóna pályázat – ZPT-A-2020-0020
* TOP DigIT AGORA pályázat – TOP-7.1.1-16-H-ESZA-2020-02011
* TOP Helyi identitás és kohézió erősítése Szombathelyen pályázat - TOP-6.9.2-16-SH1-2018-00001
* AGORA Savaria Filmszínház infrastrukturális fejlesztése - NKA A2015/N2211 2017 pályázat
* AGORA Savaria Filmszínház fejlesztése – EMMI pályázat
* Agora óra 2 pályázat
* Határsáv pályázat - KKeTTKK-56P-04-0043 pályázat
* Art mozik technikai fejlesztése - NKA 102105/218 pályázat
* AGORA- Savaria Filmszínház infrastrukturális fejlesztése - NKA mozi 102105/235 pályázat
* AGORA- Savaria Filmszínház infrastrukturális fejlesztése - NKA mozi 102105/284 pályázat.

A Közgyűlés felkéri az AGORA Szombathelyi Kulturális Központ, valamint a Szombathelyi Egészségügyi és Kulturális GESZ igazgatóját, hogy a határozatban szereplő ingó vagyon AGORA Savaria Kulturális és Médiaközpont Nonprofit Kft. részére történő tulajdonba adásához szükséges intézkedéseket megtegye.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtásért:

Nagyné Dr. Gats Andrea, a Jogi és Képviselői Osztály vezetője

Horváth Zoltán, ügyvezető

Vigné Horváth Ilona, az Egészségügyi és Kulturális GESZ igazgatója)

**Határidő:** 2021. december 31.